Linnutee naabergalaktikast leiti esimene suikunud must auk
Varem mitu sarnast musta augu avastust ümber lükanud teadlasrühm leidis nüüd ise meie naabergalaktikast ehk Suurest Magalhaesi Pilvest Päikesest paarkümmend korda raskema musta augu, vahendab Novaator.err.ee.
Uuringu juhtivautori ja Amsterdami Ülikooli teaduri Tomer Shenari sõnul õnnestus tema töörühmal esimest korda teiste leidude maatasa tegemise asemel midagi ise avastada. Must auk sündis tema sõnul, ilma et seda oleks saatnud võimas täheplahvatus.
Avastusele eelnes kuus aastat vaatlustööd Euroopa Lõunaobservatooriumi Väga Suure Teleskoobiga. Shenar lisas, et tema töörühm leidis justkui nõela heinakuhjast. Kuigi sarnaseid musta augu kandidaate on välja pakutud varemgi, väidavad astronoomid, et uus leid on ühemõtteliselt esimene suikunud ja päikesest paarkümmend korda raskem must auk, mis meie galaktika piiri tagant iial leitud.